b'\n_START_ARTICLE_\nHans Moks\n_START_PARAGRAPH_\nHans Moks (15. oktoober 1923 Sootaga vald, Tartumaa \xe2\x80\x93 11. oktoober 2011 Toronto) oli Eesti p\xc3\xa4ritolu Kanada kergej\xc3\xb5ustiklane (odaviskaja)._NEWLINE_1942. aastal l\xc3\xb5petas ta Hugo Treffneri g\xc3\xbcmnaasiumi ja seej\xc3\xa4rel asus \xc3\xb5ppima T\xc3\x9c Kehalise Kasvatuse Instituuti. 1944. aastal suundus ta Rootsi. 1951. aastal emigreerus ta Kanadasse._NEWLINE_Ta oli odaviskes 1950. aastatel Kanada parimaid odaviskajaid. Aastatel 1952, 1953, 1955, 1957 ja 1958 tuli ta odaviskes Kanada meistriks. 1958. aasta Briti impeeriumi ja Rahvaste \xc3\x9chenduse m\xc3\xa4ngudel v\xc3\xb5itis ta odaviskes tulemusega 70.41 pronksmedali. Tema isiklik rekord odaviskes oli 1955. aastal visatud 72.78.'